
ÁLTALÁNOS INDOKOLÁS
Budapest Főváros XIV. Kerület Zugló Önkormányzata Képviselő-testülete megalkotta a Budapest Főváros XIV. Kerület Zugló Önkormányzata Képviselő-testületének 28/2014. (XI.18.) önkormányzati rendelete a közérdekű adatok megismerésére irányuló igények teljesítésének rendjéről szóló rendeletét, mely az önkormányzat átlátható működésének jogszabályi garanciáit hivatott megteremteni. A jogalkotók a rendelet módosításával az átlátható működés hatékonyságát kívánják fokozni.

Részletes indokolás

Az 1. §-hoz
A javaslat a közzéteendő adatok és információk körét bővíti, valamint a közzététel módját pontosítja.

A 2. §-hoz
[bookmark: _GoBack]A javaslat megteremti a lehetőséget átláthatósági biztos tanácsnok képviselő-testület által történő megválasztására, meghagyva alternatívaként az átláthatósági biztos polgármester által történő megbízásának lehetőségét is.
A tervezet figyelembe veszi, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) a tanácsnokok esetében a feladatellátás felügyeletét nevesíti, amely az önkormányzati autoritásból ered, s amennyiben a képviselő-testület a tanácsnoki megoldást választja, úgy az Mötv. alapján a felügyelet kifejezés használandó. Az eredeti rendeletalkotásban, polgármesteri megbízáson alapuló biztos esetében a szerényebb, ellenőrzés kategória szerepel.

A 3. §-hoz
Hatálybaléptető rendelkezést tartalmaz.

A rendeletalkotás Európai Uniós jogot nem érint.


